एक दिन मुस्कान को पता चला कि अब तक 11 सौ गोल चक्कर लगाने का रिकॉर्ड है। मुस्कान ने 15 सौ चक्कर लगाकर इस रिकॉर्ड को तोडने की बात अपनी गुरु से कही। प्रतिमा झालानी नें मुस्कान से 6 महीने तक प्रैक्टिस करवाई। 27 अप्रैल के दिन ये अनोखा रिकार्ड बनाने का कार्यक्रम रखा गया। यूं तो इस रिकार्ड के लिये कोई समय सीमा नहीं होती, मगर मुस्कान ने अपने लिये आधा घंटे में रिकॉर्ड बनाने का लक्ष्य रखा। कथक जब शुरु हुआ तो हॉल में बैठे सभी लोग मुस्कान के चक्कर गिनने लगे। मगर मुस्कान कथक की ताल में ऐसी खो गई कि 15 सौ की जगह 2150 चक्कर लगा दिये वो भी महज 25 मिनट में।